Motoris vlug glo ná noodlottige ongelukFoto: Best Care Xander Loubser, woordvoerder van Best Care-ambulansdienste, het gesê die botsing het omstreeks 09:00 op die hoek van Daan de Wet Nel- en Theronstraat gebeur. Volgens Loubser het ŉ BMW en ŉ bakkie gebots. “Ooggetuies beweer die bestuurder van die BMW het ná die botsing van die ongelukstoneel gevlug. Twee mans was in die bakkie vasgekeer.” Volgens Loubser het die bestuurder van die bakkie ernstige beserings opgedoen. Die passasier in die bakkie, die bestuurder se skoonpa, is egter op die toneel dood. Loubser het gesê die man en skoonpa was albei in die bakkie se wrak vasgekeer en moes met meganiese toerusting verwyder word. Die bestuurder is op die toneel behandel voordat hy na die George Mukhari-hospitaal geneem is vir verdere mediese sorg. Volgens Loubser word die presiese oorsaak van die ongeluk ondersoek, hoewel die nat paaie moontlik tot die botsing bygedra het.